Rangsang Tuban (Hanacaraka)/Kaca 88


Alihaksara
/kaca 088/

sampeyan yayi senḍang kula suwun piyambak dadosa jatukrama kula ; 
malah kula apratignya ; salebeting manah kula baḍé  boten rabi ing salami laminipun ; bilih boten angsal yayi senḍang ;  pramila panyuwun kula dados boten katanggelan anggen kula ngaku bapa ḍateng panjenengan sampeyan" ; 
kyai ageng wulusan ; asrep ing galih miḍangetaken ,aturi  pun ingkang putra raden udakawimba ; walehipun punika ; ingkang dipun upadosi ; 
"raden ; apa kang ; pinikir maneh? yen wis ḍasar dadi kencengé  karepmu ; aku wis anglilakaké  aḍimu rara senḍang koemong ḍewe ;  ming ; aku titip yen ora ana kanggoné  bae ; aja kosiyasiya ;  ulihna ; marang aku ;  awit ; bocah ugungan ;  cilik mula ; ora mambu ajar" ; 
rentah galihipun raden udakawimba ; miḍangetaken pangandikanipun ingkang rama ; "rama ; kula boten cipta krama ;  namung ; baḍé  ngemong yayi senḍang ing salami laminipun" ; 
boten kacariyos reroncenipun ;  raden udakawimba samppun kalampahan ḍaup kaliyan rara senḍang ; a

jv Basa Jawa (Javanese)
Rangsang Tuban